Blaze7451/Wiki-th-20250601 huggingface dataset:
ทอร์ชไลต์ II

ทอร์ชไลต์ II (Torchlight II) เป็นเกมแอ็กชันเล่นตามบทบาทแบบตะลุยดันเจียนที่ได้รับการพัฒนาโดยบริษัทรูนิกเกมส์ ซึ่งเปิดตัวสำหรับไมโครซอฟท์ วินโดวส์ ในวันที่ 20 กันยายน ค.ศ. 2012 โดยเป็นภาคต่อของเกมทอร์ชไลต์ และมีคุณสมบัติรองรับหลายผู้เล่นแบบเพียร์ทูเพียร์ รวมถึงความสามารถในการปรับแต่งเกมเพิ่มเติม เกมนี้เปิดตัวสำหรับโอเอสเทนเมื่อวันที่ 2 กุมภาพันธ์ ค.ศ. 2015 และสำหรับลินุกซ์เมื่อวันที่ 4 มีนาคม ค.ศ. 2015 ส่วนพอร์ตสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน เปิดตัวเมื่อวันที่ 3 กันยายน ค.ศ. 2019 และได้รับการพัฒนาโดยบริษัทแพนิกบัตเทิน
ทอร์ชไลต์ II เกิดขึ้นในโลกจินตนิมิตซึ่งตัวละครผู้เล่นสามารถเป็นคลาสใดก็ได้จากสี่คลาส โดยแต่ละคลาสจะมีทักษะและความสามารถที่แตกต่างกัน โครงเรื่องดังกล่าวเริ่มต้นด้วยการทำลายเมืองทอร์ชไลต์โดยฝีมือของนักเล่นแร่แปรธาตุจากภาคแรก และให้ตัวละครของผู้เล่นเดินตามเส้นทางการทำลายล้างที่นักเล่นแร่แปรธาตุทิ้งไว้ขณะที่เขาค้นหาวิธีรักษาอาการป่วยที่ทำให้เขาวิกลจริต เดิมทีภาคต่อของเกมภาคแรกตั้งใจจะเป็นเกมออนไลน์ผู้เล่นจำนวนมากแบบเล่นตามบทบาท อย่างไรก็ตาม ทอร์ชไลต์ II ได้เปิดตัวพร้อมรองรับโหมดผู้เล่นเดี่ยวและหลายผู้เล่น เนื่องจากบริษัทรู้สึกว่าพวกเขาสามารถเปิดตัวได้เร็วกว่าเกมออนไลน์ผู้เล่นจำนวนมากที่วางแผนไว้มาก เกมนี้ได้รับคำวิจารณ์ในเชิงบวกเป็นส่วนใหญ่จากนักวิจารณ์ และมีภาคต่อคือทอร์ชไลต์ III ที่ได้รับการเปิดตัวใน ค.ศ. 2020

**หมายเหตุ**

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมแฟนตาซี
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมเล่นตามบทบาท
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
นียอร์

นียอร์ (Niort; Fr-Paris--Niort.ogg - ปัวเตวิน : Niàu ;Niòrt; Novioritum) เป็นเทศบาลในจังหวัดเดอ-แซฟวร์ ทางตะวันตกของฝรั่งเศส 
ประชากรของเมืองนียอร์มีจำนวน 58,707 คน (2017) และมีผู้คนมากกว่า 177,000 คนอาศัยอยู่ในเขตเมือง

**อ้างอิง**
หมวดหมู่:เมืองในแคว้นนูแวลากีแตน
สหสันนิบาตยะไข่

สหสันนิบาตยะไข่ (ရက္ခိုင့်အမျိုးသားအဖွဲ့ချုပ်, United League of Arakan, ULA) เป็นองค์การการเมืองของชาวยะไข่ที่ตั้งอยู่ในไลง์ซา รัฐกะชีน ประเทศพม่า กองกำลังติดอาวุธคือกองทัพยะไข่ พลตรี ทู่นเมียะไนง์ เป็นประธานของสหสันนิบาต และพลจัตวา โญทู่น-ออง ดำรงตำแหน่งเลขาธิการ สหสันนิบาตยะไข่เป็นสมาชิกของคณะกรรมาธิการปรึกษาและเจรจาการเมืองแห่งสหพันธ์ (FPNCC) ซึ่งเป็นทีมเจรจาทางการเมืองที่ก่อตั้งโดยกลุ่มติดอาวุธชาติพันธุ์เจ็ดกลุ่มในพม่า

**ประวัติ**
การประชุมสหสันนิบาตยะไข่ครั้งที่ 1 ซึ่งมีผู้แทนจากประเทศต่าง ๆ เข้าร่วม จัดขึ้นระหว่างวันที่ 10 ถึง 16 มกราคม พ.ศ. 2559 เป็นเวลา 7 วันติดต่อกันในพื้นที่ปลดปล่อย สหสันนิบาตยะไข่จัดโดยสมาชิกคณะกรรมการกลาง 21 คน ได้แก่ ประธาน เลขาธิการใหญ่ เลขาธิการ (1) เลขาธิการ (2) เลขาธิการ (3) กลุ่มที่ปรึกษาพิเศษ ทู่นเมียะไนง์ ดำรงตำแหน่งประธานสหสันนิบาตยะไข่ และโญทู่น-ออง ดำรงตำแหน่งเลขาธิการ ไม่มีการประกาศชื่ออื่น

**ความขัดแย้ง**
กองกำลังตำรวจสิงคโปร์จับกุมผู้ที่เกี่ยวข้องกับการเคลื่อนไหวของสหสันนิบาตยะไข่และเนรเทศพวกเขากลับพม่าเมื่อวันที่ 10 กรกฎาคม พ.ศ. 2562 ตำรวจพม่าควบคุมตัวและจับกุมเยาวชนยะไข่ที่ส่งตัวกลับจากสิงคโปร์ที่ท่าอากาศยานย่างกุ้ง ในคำร้องเรียนของกองกำลังตำรวจพม่า สหสันนิบาตยะไข่ซึ่งนำโดยอองเมียะจอ ซึ่งเป็นน้องชายของทู่นเมียะไนง์ และอีกสามคน ได้แก่ ตูนเอ, ตานตูนไนง์ และโซโซ ก่อตั้งขึ้นในสิงคโปร์ในปี พ.ศ. 2556 มีสมาชิกประมาณ 86 คน ตำรวจกล่าวหาว่าสมาชิกจ่ายค่าธรรมเนียมรายเดือนและพวกเขาสนับสนุนค่าธรรมเนียมรายเดือนให้กับสหสันนิบาตยะไข่และกองทัพยะไข่
อย่างไรก็ตาม สหสันนิบาตยะไข่ก่อตั้งขึ้นเมื่อปี พ.ศ. 2559 เท่านั้น ตามหนังสือสำรวจมเยาะอู้ (Mrauk-U survey book) หนังสือเล่มนี้เขียนโดยมองมองโซ ผู้ได้รับรางวัลวรรณกรรมแห่งชาติพม่า (Myanmar National Literature Award) ประจำปี พ.ศ. 2560

**วิกฤตการณ์โรฮีนจา**
ตั้งแต่ปี พ.ศ. 2567 สหสันนิบาตยะไข่พยายามสร้างความสมดุลกับชนกลุ่มน้อยโรฮีนจาในพื้นที่ที่สหสันนิบาตยะไข่บริหารอย่างต่อเนื่อง ซึ่งรวมถึงการอนุญาตให้มีเสรีภาพในการเดินทางในยะไข่ตอนกลางและปะและวะ อย่างไรก็ตาม เมื่อพิจารณาถึงการกระทำในอดีตของกองทัพยะไข่ต่อชาวโรฮีนจา และข้อกล่าวหาเรื่องความโหดร้าย ชุมชนโรฮีนจายังคงแตกแยกขัดแย้งกับชาวยะไข่และสหสันนิบาตยะไข่ต่อไป

**อ้างอิง**

**แหล่งข้อมูลอื่น**
  (1) United League of Arakan's Old Website-  (2) United League of Arakan's Old Website-  (3) United League of Arakan's Old Website-  (4) United League of Arakan's Old Website
หมวดหมู่:การเมืองพม่า
หมวดหมู่:กลุ่มกบฏในประเทศพม่า
หมวดหมู่:ก่อตั้งในประเทศพม่าในปี พ.ศ. 2556
หมวดหมู่:พรรคการเมืองของชนกลุ่มน้อยในประเทศพม่า
สภาแห่งชาติยะไข่

สภาแห่งชาติยะไข่ (ရခိုင် အမျိုးသား ကောင်စီ; Arakan National Council; อักษรย่อ ANC) เป็นองค์การทางการเมืองและชาติพันธุ์ในประเทศพม่าที่รณรงค์เพื่อผลประโยชน์ของชาวยะไข่ ก่อตั้งขึ้นในการประชุมระหว่างกลุ่มกบฏยะไข่ในต่างแดนในปี พ.ศ. 2547 และยังมีกองกำลังติดอาวุธในรัฐกะเหรี่ยงที่เรียกว่ากองทัพยะไข่
นาย โซ ผู้นำระดับสูงของสภาแห่งชาติยะไข่ ถูกจับกุมในเดือนกุมภาพันธ์ พ.ศ. 2561 หลังจากเกิดเหตุระเบิดหลายครั้งในเมืองซิตตเว เมืองหลวงของรัฐยะไข่ ต่อมาเขาได้รับการปล่อยตัวหลังจากที่ตำรวจไม่สามารถแสดงหลักฐานที่เชื่อมโยงเขากับเหตุระเบิดได้ภายใน 30 วัน ตามที่ขั้นตอนของตำรวจกำหนด
เมื่อวันที่ 31 มีนาคม 2023 สภาแห่งชาติยะไข่เรียกร้องให้สภาที่ปรึกษาเอกภาพแห่งชาติ (NUCC) สร้างสภาพแวดล้อมที่องค์กรประชาธิปไตยและชาติพันธุ์ทั้งหมดในพม่าสามารถมีส่วนร่วมในการสร้างสหภาพของรัฐบาลกลางได้

**อ้างอิง**

**แหล่งข้อมูลอื่น**
 anc.arakannationalcouncil
หมวดหมู่:ก่อตั้งในประเทศพม่าในปี พ.ศ. 2547
หมวดหมู่:พรรคการเมืองที่ก่อตั้งในปี พ.ศ. 2547
หมวดหมู่:พรรคการเมืองพม่า
หมวดหมู่:พรรคการเมืองของชนกลุ่มน้อยในประเทศพม่า
กองทัพยะไข่ (รัฐกะเหรี่ยง)

กองทัพยะไข่ (รัฐกะเหรี่ยง) (ရခိုင့်တပ်တော်; Arakan Army (Kayin State)) เป็นกลุ่มกบฏยะไข่ที่ตั้งอยู่ในรัฐกะเหรี่ยง ประเทศพม่า

**วัตถุประสงค์**
วัตถุประสงค์ที่กองทัพยะไข่ประกาศเองมีดังนี้:
# เพื่อให้ได้รับสิทธิในการกำหนดการปกครองด้วยตนเองสำหรับกลุ่มชาติพันธุ์ในรัฐยะไข่
# เพื่อปกป้องเอกลักษณ์ประจำชาติและมรดกทางวัฒนธรรมของชาวยะไข่
# เพื่อส่งเสริมศักดิ์ศรีและผลประโยชน์ของชาติของชาวยะไข่
# เพื่อปลดปล่อยพลเมืองและกลุ่มชาติพันธุ์ทุกคนของพม่าจากระบอบเผด็จการพม่า
# เพื่อให้เกิดสันติสุขและการพัฒนาแก่มวลมนุษยชาติทุกคน

**อ้างอิง**
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:องค์การติดอาวุธชาติพันธุ์ในประเทศพม่า

หมวดหมู่:ความขัดแย้งภายในพม่า
หมวดหมู่:องค์การติดอาวุธชาติพันธุ์
หมวดหมู่:กลุ่มกบฏในประเทศพม่า
แม่แบบ:ฤดูกาลยูฟ่าคอนเฟอเรนซ์ลีก

หมวดหมู่:กล่องนำทางการแข่งขันยูฟ่า
หมวดหมู่:แม่แบบยูฟ่าคอนเฟอเรนซ์ลีก
วิกิพีเดีย:บทความแนะนำ/กิจกรรมสนับสนุน พ.ศ. 2568/แบบบันทึกการเข้าร่วม

ใส่ชื่อของคุณในช่องผู้เข้าร่วม พร้อมระบุหน้าบทความที่สร้าง


หมายเหตุ: ในช่องคะแนน ผู้เข้าร่วมจะใส่หรือไม่ใส่ก็ได้ หรือหากกรอกผิด ทางผู้จัดจะเข้าไปจัดการแก้ไขให้ในภายหลัง
เรือหลวงรีพัลส์ (ค.ศ. 1916)

เรือหลวงรีพัลส์ (HMS Repulse) เป็นเรือลาดตระเวนประจัญบานชั้นรีนาวน์หนึ่งในสองลำที่สร้างขึ้นสำหรับราชนาวีในช่วงสงครามโลกครั้งที่หนึ่ง เดิมทีถูกสร้างให้เป็นรุ่นปรับปรุงของเรือประจัญบานชั้นรีเวนจ์ แต่การสร้างต้องหยุดชะงักเมื่อสงครามปะทุขึ้นเนื่องจากเรือจะไม่พร้อมในเวลา เมื่อพลเรือเอก ลอร์ดฟิเชอร์ ขึ้นดำรงตำแหน่งลอร์ดเอกกระทรวงทหารเรือ เขาได้อนุมัติให้กลับมาสร้างเรือลาดตระเวนประจัญบานอีกครั้งที่สามารถสร้างและเข้าประจำการได้อย่างรวดเร็ว ยูสเตซ เทนนีสัน-เดนคอร์ต ผู้อำนวยการฝ่ายก่อสร้างกองทัพเรือ (DNC) ได้ออกแบบร่างใหม่ทั้งหมดอย่างรวดเร็วเพื่อให้ตรงตามความต้องการของพลเรือเอก ลอร์ดฟิชเชอร์และผู้สร้างตกลงที่จะส่งมอบเรือภายใน 15 เดือน พวกเขาไม่ได้บรรลุเป้าหมายอันทะเยอทะยานนั้นนัก แต่เรือก็ถูกส่งมอบไม่กี่เดือนหลังยุทธนาวีที่จัตแลนด์ใน ค.ศ. 1916 รีพัลส์และรีนาวน์ (Renown) เรือพี่น้องของเธอถือเป็นเรือรบขนาดใหญ่ที่เร็วที่สุดในโลกเมื่อสร้างเสร็จ
รีพัลส์เข้าร่วมในยุทธนาวีที่อ่าวเฮลิโกลันด์ครั้งที่สองเมื่อ ค.ศ. 1917 เป็นการสู้รบครั้งเดียวที่เธอเข้าร่วมในช่วงสงคราม เธอถูกสร้างขึ้นใหม่สองครั้งในช่วงระหว่างสงคราม โดยการสร้างใหม่ในคริสต์ทศวรรษ 1920 ช่วยเพิ่มการป้องกันเกราะของเธอและมีการปรับปรุงเพียงเล็กน้อย ขณะที่การสร้างใหม่อีกครั้งในคริสต์ทศวรรษ 1930 นั้นมีความละเอียดรอบคอบกว่ามาก รีพัลส์ได้ร่วมเดินทางไปกับเรือลาดตระเวนประจัญบานฮูด (Hood) ในระหว่างภารกิจล่องเรือของกองเรือพิเศษในการล่องเรือรอบโลกใน ค.ศ. 1923 ถึง 1924 และทำหน้าที่ปกป้องการเดินเรือระหว่างประเทศในช่วงสงครามกลางเมืองสเปนใน ค.ศ. 1936 ถึง 1939
เรือใช้เวลาหลายเดือนแรกของสงครามโลกครั้งที่สองในการตามล่าโจรพาณิชย์และผู้หนีการปิดล้อมชาวเยอรมัน เธอเข้าร่วมการทัพนอร์เวย์ตั้งแต่เดือนเมษายนถึงมิถุนายน ค.ศ. 1940 และค้นหาเรือประจัญบานบิสมาร์ค (Bismarck) ใน ค.ศ. 1941 รีพัลส์ทำหน้าที่คุ้มกันขบวนเรือขนส่งทหารรอบแหลมกู๊ดโฮปตั้งแต่เดือนสิงหาคมถึงเดือนตุลาคม ค.ศ. 1941 และถูกโอนไปยังกองบัญชาการหมู่เกาะอินเดียตะวันออก เธอได้รับมอบหมายให้เข้าร่วมกองกำลัง Z (Force Z) ในเดือนพฤศจิกายน ซึ่งมีจุดประสงค์เพื่อขัดขวางการรุกรานของญี่ปุ่นต่อดินแดนที่อังกฤษครอบครองในตะวันออกไกล รีพัลส์และเรือประจัญบานปรินส์ออฟเวลส์ (Prince of Wales) ถูกเครื่องบินญี่ปุ่นจมในวันที่ 10 ธันวาคม ค.ศ. 1941 ขณะพยายามสกัดกั้นการขึ้นบกในบริติชมาลายา
เมื่อเดือนธันวาคม ค.ศ. 2023 อนุสรณ์สถานได้ถูกสร้างขึ้นทีหาดเตอลุก เจมเปดัก เพื่อรำลึกถึงทั้งรีพัลส์และปรินส์ออฟเวลส์ อนุสรณ์สถานนี้ได้รับการเปิดตัวโดยกษัตริย์อับดุลลาห์แห่งปาหัง 

**อ้างอิง**
หมวดหมู่:เรือลาดตระเวนประจัญบานชั้นรีนาวน์
หมวดหมู่:เรือลาดตระเวนประจัญบาน
หมวดหมู่:เรือลาดตระเวนประจัญบานในสงครามโลกครั้งที่หนึ่ง
หมวดหมู่:เรือลาดตระเวนประจัญบานในสงครามโลกครั้งที่สอง
ร
หมวดหมู่:เรือในสังกัดกองทัพเรือสหราชอาณาจักร
ร
ร
หลวง
หลวง
หมวดหมู่:เรือที่ต่อในสกอตแลนด์
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนใต้ระหว่างสงครามโลกครั้งที่สอง
หมวดหมู่:เรือที่ถูกจมโดยเครื่องบินญี่ปุ่น
หมวดหมู่:อุบัติเหตุทางทะเลในเดือนธันวาคม พ.ศ. 2484
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอเพ็ญ และอำเภอกุดจับ

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอหนองบัวลำภู, อำเภอศรีบุญเรือง, อำเภอน้ำโสม, อำเภอบ้านผือ, อำเภอนากลาง และอำเภอสุวรรณคูหา

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอกุมภวาปี, อำเภอโนนสัง, อำเภอโนนสะอาด, อำเภอหนองวัวซอ, อำเภอศรีธาตุ และกิ่งอำเภอหนองแสง

**เขตเลือกตั้งที่ 4**
เขตการเลือกตั้งที่ 4 ประกอบด้วยอำเภอหนองหาน, อำเภอวังสามหมอ, อำเภอบ้านดุง, กิ่งอำเภอสร้างคอม, กิ่งอำเภอไชยวาน และกิ่งอำเภอทุ่งฝน

**ดูเพิ่ม**
 จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522- จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**อ้างอิง**
อุดรธานี
หมวดหมู่:การเลือกตั้งในจังหวัดอุดรธานี
เรือหลวงเคอเรเจิส (50)

เรือหลวงเคอเรเจิส (HMS Courageous) (หมายเลขชายธง 50) เป็นเรือนำในกลุ่มเรือลาดตระเวนประจัญบานสามลำที่สร้างขึ้นสำหรับราชนาวีในช่วงสงครามโลกครั้งที่หนึ่ง ได้รับการออกแบบมาเพื่อสนับสนุนโครงการบอลติกซึ่งได้รับการสนับสนุนโดยจอห์น ฟิเชอร์ ลอร์ดเอกกระทรวงทหารเรือ โดยเรือมีเกราะที่เบามากและมีอาวุธปืนใหญ่เพียงไม่กี่กระบอก เคอเรเจิสสร้างเสร็จในช่วงปลาย ค.ศ. 1916 และใช้เวลาช่วงสงครามในการลาดตระเวนในทะเลเหนือ เธอเข้าร่วมในยุทธนาวีที่อ่าวเฮลิโกลันด์ครั้งที่สองในเดือนพฤศจิกายน ค.ศ. 1916 และได้เข้าร่วมเมื่อกองเรือทะเลหลวงของเยอรมันยอมจำนนในหนึ่งปีต่อมา
เคอเรเจิสและกลอเรียส (Glorious) ถูกปลดประจำการหลังสงครามและถูกเก็บ ก่อนจะได้รับการสร้างขึ้นใหม่เป็นเรือบรรทุกเครื่องบินในช่วงกลางคริสต์ทศวรรษ 1920 เคอเรเจิสและกลอเรียสสามารถบรรทุกเครื่องบินได้ 48 ลำ เมื่อเทียบกับฟิวเรียส (Furious) เรือกึ่งพี่น้องที่บรรทุกได้ 36 ลำในระวางขับน้ำเท่ากัน หลังกลับมาประจำการอีกครั้ง เคอเรเจิสก็ใช้เวลาส่วนใหญ่ในการปฏิบัติการนอกชายฝั่งบริเตนใหญ่และไอร์แลนด์ เธอรับหน้าที่เป็นเรือฝึกอยู่ช่วงสั้น ๆ แต่กลับมาทำหน้าที่ปกติเพียงไม่กี่เดือนก่อนสงครามโลกครั้งที่สองจะเริ่มต้นในเดือนกันยายน ค.ศ. 1939 ต่อมาในเดือนนั้น เรือดำน้ำเยอรมันได้ยิงตอร์ปิโดใส่เคอเรเจิสซึ่งจมลงพร้อมลูกเรือกว่า 500 คน

**อ้างอิง**
หมวดหมู่:เรือลาดตระเวนประจัญบาน
หมวดหมู่:เรือบรรทุกอากาศยาน
ค
ค
ค
ค
หลวง
หลวง
หมวดหมู่:เรือในสังกัดกองทัพเรือสหราชอาณาจักร
หมวดหมู่:เรือที่ต่อในอังกฤษ
ค
ค
หมวดหมู่:เรือที่ถูกจมโดยเรือดำน้ำเยอรมันในสงครามโลกครั้งที่สอง
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในมหาสมุทรแอตแลนติกระหว่างสงครามโลกครั้งที่สอง
หมวดหมู่:แม่แบบสโมสรฟุตบอลเวสต์แฮมยูไนเต็ด

หมวดหมู่:สโมสรฟุตบอลเวสต์แฮมยูไนเต็ด
เวสต์แฮมยูไนเต็ด
ฉบับร่าง:ชนิดใกล้สูญพันธุ์ขั้นวิกฤต

----
เพนกวินแอฟริกาหนึ่งในสัตว์ที่ใกล้สูญพันธู์ขั้นวิกฤติ
สิ่งมีชีวิตที่อยู่ในบัญชีแดงไอยูซีเอ็นที่มีสถานะใกล้สูญพันธุ์ขั้นวิกฤติ (CR หรือบางครั้งอาจเรียก CE) คือสิ่งมีชีวิตชนิดที่มีสถานะการอนุรักษ์ โดยสหภาพนานาชาติเพื่อการอนุรักษ์ธรรมชาติว่ามีความเสี่ยงต่อการสูญพันธุ์ในป่าสูงมาก จากเดือนธันวาคม พ.ศ. 2566 มี 157,190 ชนิดที่อยู่ในบัญชีแดงของไอยูซีเอ็น ซึ่งในปัจจุบัน มี 9,760 ชนิดที่อยู่ในรายชื่อสิ่งมีชีวิตใกล้สูญพันธุ์ขั้นวิกฤต โดยมี 1,302 ชนิดที่อาจสูญพันธุ์ไปแล้ว และ 67 ชนิดอาจสูญพันธุ์ไปจากธรรมชาติ
บัญชีแดงไอยูซีเอ็นให้ข้อมูลแก่สาธารณชนเกี่ยวกับสถานะการอนุรักษ์สัตว์ เห็ดรา และพันธุ์พืช โดยแบ่งชนิดต่าง ๆ ออกเป็น 7 ประเภทตามการอนุรักษ์ โดยอิงตามช่วงถิ่นที่อยู่อาศัย ขนาดประชากร ถิ่นที่อยู่อาศัย ภัยคุกคาม ฯลฯ โดยแต่ละประเภทแสดงถึงระดับความเสี่ยงต่อการสูญพันธุ์ทั่วโลกที่แตกต่างกัน โดยชนิดที่ถือว่าใกล้สูญพันธุ์ขั้นวิกฤตจะถูกจัดอยู่ในประเภท "ถูกคุกคาม"
เนื่องจากบัญชีแดงไอยูซีเอ็นไม่ถือว่าชนิดใดสูญพันธุ์จนกว่าจะมีการสำรวจเป้าหมายอย่างละเอียด ดังนั้นชนิดที่อาจสูญพันธุ์จะยังคงได้รับการขึ้นทะเบียนเป็นสัตว์ใกล้สูญพันธุ์ขั้นวิกฤต โดยไอยูซีเอ็นได้จัดทำบัญชีรายชื่อ ของชนิดพันธุ์ที่ "อาจสูญพันธุ์" และ "อาจสูญพันธุ์ในธรรมชาติ" โดยจำลองตามหมวดหมู่ที่ BirdLife International ใช้ในการจัดหมวดหน่วยอนุกรมวิธานเหล่านี้

**ตัวอย่างของสัตว์ที่ใกล้สูญพันธุ์ขั้นวิกฤติ**
 ช้างสุมาตรา (Elephas maximus sumatranus) สาเหตุเกิดจากการสูญเสียที่อยู่- นกชนหิน (Rhinoplax vigil) สาเหตุเกิดจากการสูญเสียที่อยู่และการล่าเพื่อเอาหนอก- กระซู่ (Dicerorhinus sumatrensis) สาเหตุเกิดจากการล่าเพื่อเอานอ- นกแก้วคาคาโป (Strigops habroptilus) สาเหตุเกิดจากการล่าเพื่อนำไปทำอาหารและการสูญเสียที่อยู่- ลิงกังดำ (Macaca nigra) สาเหตุเกิดจากการล่าเพื่อนำไปทำอาหารและการสูญเสียที่อยู่
ไฟล์:Perezoso_La_Mochila.jpg|thumb|220x220px| สลอธสามนิ้วแคระ เป็นสลอธชนิดหนึ่งที่มีสถานะการอนุรักษ์ใกล้สูญพันธุ์ขั้นวิกฤต

**สาเหตุของการใกล้สูญพันธุ์**
ความวิกฤตการสูญพันธุ์ในปัจจุบันกำลังประสบกับอัตราการสูญพันธุ์ที่เกิดขึ้นในอัตราที่รวดเร็วกว่าอัตราการสูญพันธุ์ตามธรรมชาติ ส่วนใหญ่แล้วเครดิตเกิดจากผลกระทบของมนุษย์ต่อการเปลี่ยนแปลงสภาพภูมิอากาศและการสูญเสียความหลากหลายทางชีวภาพ สิ่งนี้ยังรวมถึงพลังธรรมชาติที่อาจสร้างความเครียดให้กับสายพันธุ์หรือทำให้สัตว์สูญพันธุ์ไปได้อีกด้วย
ปัจจุบัน สาเหตุใหญ่ที่สุดที่ทำให้สิ่งมีชีวิตสูญพันธุ์คือปฏิสัมพันธ์ระหว่างมนุษย์ซึ่งส่งผลให้ถิ่นที่อยู่อาศัยถูกสูญเสีย สายพันธุ์ต่าง ๆ พึ่งพาแหล่งที่อยู่อาศัยของตนเพื่อทรัพยากรที่จำเป็นต่อการอยู่รอด หากถิ่นที่อยู่อาศัยถูกทำลาย ประชากรก็จะลดลง กิจกรรมที่ก่อให้เกิดการสูญเสียถิ่นที่อยู่อาศัย ได้แก่ มลพิษ การขยายตัวของเมือง และการเกษตรกรรม สาเหตุอีกประการหนึ่งที่ทำให้พืชและสัตว์ใกล้สูญพันธุ์คือเนื่องจากมีการนำเข้ามาของ สัตว์สายพันธุ์ต่างถิ่น ชนิดพันธุ์ต่างถิ่นรุกรานบุกรุกและแสวงหาประโยชน์จากแหล่งที่อยู่อาศัยใหม่สำหรับทรัพยากรธรรมชาติของตนเพื่อเป็นวิธีการแข่งขันกับสิ่งมีชีวิตพื้นเมือง และในที่สุดก็ยึดครองแหล่งที่อยู่อาศัยดังกล่าว สิ่งนี้อาจนำไปสู่การสูญพันธุ์ของสายพันธุ์พื้นเมืองหรือทำให้สายพันธุ์เหล่านั้นใกล้สูญพันธุ์ซึ่งในที่สุดก็อาจนำไปสู่การสูญพันธุ์ได้เช่นกัน พืชและสัตว์ก็อาจสูญพันธุ์เนื่องจากโรคได้เช่นกัน การนำโรคมาสู่แหล่งที่อยู่อาศัยใหม่สามารถทำให้โรคแพร่กระจายไปสู่สายพันธุ์พื้นเมืองได้ เนื่องจากพวกมันไม่คุ้นเคยกับโรคหรือมีความต้านทานน้อย พืชพื้นเมืองจึงอาจตายได้

**เชิงอรรถและอ้างอิง ==
กองกำลังพันธมิตร 4 เค

กองกำลังพันธมิตร 4 เค (4Kမဟာမိတ်တပ်ဖွဲ့; 4K Coalition) เป็นพันธมิตรขององค์การติดอาวุธชาติพันธุ์กะเหรี่ยงและกะเหรี่ยงแดง ก่อตั้งขึ้นในเดือนมิถุนายน พ.ศ. 2566 ประกอบด้วย: กองทัพปลดปล่อยชาติกะเหรี่ยง, แนวร่วมปลดปล่อยประชาชนแห่งชาติกะเหรี่ยงแดง, กองทัพกะเหรี่ยงแดง และกองกำลังป้องกันแห่งชาติกะเหรี่ยงแดง

**อ้างอิง**
หมวดหมู่:ก่อตั้งในประเทศพม่าในปี พ.ศ. 2566
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:การแบ่งแยกดินแดนในประเทศพม่า
7 พันธมิตรองค์การติดอาวุธชาติพันธุ์

7 พันธมิตรองค์การติดอาวุธชาติพันธุ์ (7 EAO Alliance) เป็นกลุ่มพันธมิตรขององค์การติดอาวุธชาติพันธุ์จำนวน 7 กลุ่มในประเทศพม่า

**ประวัติ**
ภายใต้การนำของพลเอก เจ้ายอดศึก พันธมิตรนี้ประกอบด้วยผู้ลงนามในข้อตกลงหยุดยิงทั่วประเทศ (NCA) เช่น สภาเพื่อการกอบกู้รัฐฉาน (RCSS) พรรครัฐมอญใหม่ (NMSP) พรรคปลดปล่อยยะไข่ (ALP) องค์การปลดปล่อยแห่งชาติปะโอ (PNLO) สหภาพประชาธิปไตยลาหู่ (LDU) กองกำลังกะเหรี่ยงคุณธรรมเพื่อประชาธิปไตย (DKBA) และสภาสันติภาพแห่งกองทัพปลดปล่อยแห่งชาติกะเหรี่ยง (KNU/KNLA-PC) เป้าหมายที่ 7 พันธมิตรองค์การติดอาวุธชาติพันธุ์มุ่งหวัง ได้แก่ การก่อตั้งสหภาพประชาธิปไตยระดับสหพันธ์ การส่งเสริมสันติภาพผ่านการเจรจาทางการเมือง การมีส่วนร่วมในการเจรจากับผู้มีส่วนได้ส่วนเสีย และการแก้ไขวิกฤตทางการเมืองของประเทศ 7 พันธมิตรองค์การติดอาวุธชาติพันธุ์ก่อตั้งขึ้นเมื่อวันที่ 18 มีนาคม พ.ศ. 2567

**อ้างอิง**
หมวดหมู่:ก่อตั้งในประเทศพม่าในปี พ.ศ. 2567
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:พันธมิตรพรรคการเมืองในประเทศพม่า
ศูนย์กักกันการก่อการร้าย

ตราสัญลักษณ์ของเซกอต
ศูนย์กักกันการก่อการร้าย (Centro de Confinamiento del Terrorismo) ซึ่งเรียกโดยย่อว่า เซกอต (CECOT) เป็นเรือนจำที่มีการรักษาความปลอดภัยสูงสุด ตั้งอยู่ในเมืองเตโกลูกา ประเทศเอลซัลวาดอร์ สร้างขึ้นในช่วงปลาย พ.ศ. 2565 ท่ามกลางการปราบปรามกลุ่มอาชญากรครั้งใหญ่ ในเอลซัลวาดอร์ และเปิดทำการโดยรัฐบาลเอลซัลวาดอร์ในเดือนมกราคม พ.ศ. 2566
เรือนจำเซกอตได้รับนักโทษ 2,000 คนแรกในเดือนกุมภาพันธ์ พ.ศ. 2566 และมีจำนวนประชากรนักโทษประมาณ 14,532 คน เรือนจำเซกอตสามารถรองรับผู้ต้องขังได้ 40,000 คน นับเป็นเรือนจำที่ใหญ่ที่สุดในลาตินอเมริกา และเป็นหนึ่งในเรือนจำที่มีความจุผู้ต้องขังมากที่สุดในโลก รวมถึงการปราบปรามกลุ่มอาชญากรโดยรวม ได้รับความสนใจจากสื่อนานาชาติ โดยได้รับคำชื่นชมจากรัฐบาลเอลซัลวาดอร์ รวมถึงคำวิพากษ์วิจารณ์ถึงการละเมิดสิทธิมนุษยชนที่ถูกกล่าวหา 

**นักโทษที่มีชื่อเสียง**

**อ้างอิง**
หมวดหมู่:เรือนจำ
โกไบรอัส (ขุนพล)

รายงานจากCyropediaของซีโนฟอน โกไบรอัส (Γοβρύας; 𐎥𐎢𐎲𐎽𐎢𐎺 g-u-b-ru-u-v, อ่านว่า Gaub(a)ruva?; อีลาไมต์: Kambarma) เป็นขุนพลชาวเปอร์เซียที่ช่วยพระเจ้าไซรัสที่ 2 เข้าพิชิตบาบิโลนเมื่อ 539 ปีก่อน ค.ศ.
รอเบิร์ต ดิก วิลสัน นักวิชาการพันธสัญญาเก่า โต้แย้งว่า ดาริอัสแห่งมีเดียอาจระบุเป็นโกไบรอัส โดยอิงจากผลงานของ Theophilus Pinches จอร์จ เฟรเดอริก ไรต์สนับสนุนทัศนะของวิลสันใน Scientific Confirmation of Old Testament History

**อ้างอิง**

**แหล่งข้อมูลอื่น**
 Gobryas
โกไบรอัส

โกไบรอัส (Γοβρύας; 𐎥𐎢𐎲𐎽𐎢𐎺 g-u-b-ru-u-v, อ่านว่า Gaub(a)ruva?; อีลาไมต์: Kambarma) เป็นชื่อสามัญของขุนนางเปอร์เซียบางส่วน:- โกไบรอัส (ขุนพล) ขุนพลของไซรัสที่ 2 ที่ช่วยพิชิตบาบิโลน- โกไบรอัส (บิดาของมาร์โดนิอุส) บิดาของมาร์โดนิอุส และผู้ถือหอกของพระเจ้าดาไรอัสที่ 1- โกไบรอัส โหราจารย์และนักปรัชญาชาวเปอร์เซียที่ได้รับการกล่าวถึงโดยแซนธัสแห่งลิเดีย- โกไบรอัส (พระราชโอรสในดาไรอัสที่ 1) พระราชโอรสในดาไรอัสที่ 1 ผู้เข้ารบในการรุกรานกรีซ
โกไบรอัส (พระราชโอรสในดาไรอัสที่ 1)

โกไบรอัส (𐎥𐎢𐎲𐎽𐎢𐎺; มีพระชนม์ชีพในศตวรรษที่ 6 ถึง 5 ก่อน ค.ศ.) เป็นพระราชโอรสในดาไรอัสที่ 1 แห่งเปอร์เซียกับพระมเหสีนาม Artystone ในฐานะพระราชโอรส โกไบรอัสจึงเป็นพระเชษฐา/อนุชาร่วมกับจักรพรรดิเซิร์กซีสที่ 1 ผู้ครองราชย์ถัดจากดาไรอัส ภายหลังโกไบรอัสนำทัพชาว Lygian, Mariandyni และซีเรียที่เป็นส่วนหนึ่งของกองทัพเซิร์กซีสในช่วงการรุกรานกรีซ 

**อ้างอิง ==
การทดสอบด้วยพจน์ที่ n

ในทางคณิตศาสตร์ การทดสอบด้วยพจน์ที่ n เพื่อหาการลู่ออก (อังกฤษ: nth-term test for divergence) เป็นการทดสอบแบบง่าย ๆ เพื่อตรวจภาวะการลู่ออกของอนุกรมอนันต์ถ้า  หรือลิมิตหาค่าไม่ได้ แล้ว  ลู่ออกผู้เขียนหลายรายไม่ได้ตั้งชื่อการทดสอบนี้ไว้หรือใช้ชื่อที่สั้นกว่า 
เมื่อทดสอบว่าอนุกรมลู่เข้าหรือลู่ออก โดยทั่วไปการทดสอบนี้จะได้รับการใช้ก่อนเนื่องจากใช้งานง่าย
ในกรณีของการวิเคราะห์ p-แอดิก การทดสอบพจน์เป็นเงื่อนไขที่จำเป็นและเพียงพอสำหรับการลู่เข้า เนื่องมาจากอสมการสามเหลี่ยมอัลตราเมตริกที่มีสมบัติไม่อาร์คิมิดีส

**การใช้งาน**
การทดสอบด้วยพจน์ที่ n แตกต่างจากการทดสอบการลู่เข้าอื่น ๆ ที่แรงกว่า  เพราะการทดสอบโดยพจน์ไม่สามารถใช้พิสูจน์ได้ว่าอนุกรมนั้น ๆ ลู่เข้า โดยเฉพาะอย่างยิ่งบทกลับของการทดสอบด้วยพจน์ที่ n นั้นไม่จริง กล่าวคือถ้า  แล้ว  อาจลู่เข้าหรือไม่ก็ได้ อีกนัยหนึ่งคือถ้า  การทดสอบสรุปไม่ได้อนุกรมฮาร์มอนิกเป็นตัวอย่างของอนุกรมลู่ออกซึ่งพจน์ของอนุกรมลู่เข้า 0 เมื่อ  และสำหรับคลาสของอนุกรมพี
 
จะมีผลลัพธ์ที่เป็นไปได้ของการทดสอบดังนี้- หาก p ≤ 0 การทดสอบพจน์ที่ n บ่งบอกว่าอนุกรมลู่ออก- หาก 0 ถ้า  ลู่เข้าแล้ว 

**การจัดรูปลิมิต**
ให้ sn เป็นผลบวกย่อยของอนุกรม ดังนั้นสมมติฐานที่ว่าอนุกรมลู่เข้าหมายความว่า
 
สำหรับจำนวนจริง L บางตัว ดังนั้น
 

**หลักเกณฑ์ของโคชี**
หากสมมติให้อนุกรมลู่เข้า แสดงว่าอนุกรมนี้ผ่านการทดสอบการลู่เข้าของโคชี ฉะนั้นสำหรับทุก  จะมีจำนวนนับ N ที่ทำให้
 
เป็นจริงสำหรับทุก n > N และ p ≥ 1 ทั้งหมด เมื่อให้ p = 1 จะได้ว่า
 

**ขอบเขตการใช้งานของอนุกรม**
การทดสอบพจน์ในรูปแบบที่ง่ายที่สุดนั้นใช้ได้กับอนุกรมอนันต์ของจำนวนจริง บทพิสูจน์สองข้อข้างต้นที่ใช้หลักเกณฑ์ของโคชีหรือความเป็นเชิงเส้นของลิมิต ยังใช้ได้กับปริภูมินอร์มอื่น ๆ  ได้ด้วย

**หมายเหตุ**

**อ้างอิง**
 isbn=0883857375- isbn=9812565639- isbn=0821820508- isbn=0-07-054235-X- location=Houston, TX- url=https://archive.org/details/calculusearlytra00stew- isbn=1402016166
หมวดหมู่:การทดสอบการลู่เข้า
หมวดหมู่:หน้าที่ใช้แถบข้างที่มีพารามิเตอร์ child
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอกุดจับ, อำเภอเพ็ญ และอำเภอหนองวัวซอ

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอกุมภวาปี, อำเภอโนนสะอาด, อำเภอศรีธาตุ, อำเภอหนองหาน, อำเภอบ้านดุง, กิ่งอำเภอสร้างคอม, กิ่งอำเภอวังสามหมอ, กิ่งอำเภอไชยวาน และกิ่งอำเภอทุ่งฝน

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอหนองบัวลำภู, อำเภอน้ำโสม, อำเภอบ้านผือ, อำเภอนากลาง, อำเภอศรีบุญเรือง, อำเภอโนนสัง และกิ่งอำเภอสุวรรณคูหา

**ดูเพิ่ม**
 จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519- จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**หมายเหตุ**

**อ้างอิง**
อุดรธานี
หมวดหมู่:การเลือกตั้งในจังหวัดอุดรธานี
มอดูล:Location map/data/United Kingdom Merseyside

return {
	name = 'Merseyside',
	top = 53.72,
	bottom = 53.27,
	left = -3.24,
	right = -2.54,
	image = 'Merseyside UK location map.svg',
	image1 = 'Merseyside UK relief location map.jpg'
}
หมวดหมู่:ชาติในเอเชียนเกมส์ฤดูหนาว 2025

หมวดหมู่:เอเชียนเกมส์ฤดูหนาว 2025
หมวดหมู่:ชาติในเอเชียนเกมส์ฤดูหนาว
หมวดหมู่:กีฬาทวิกีฬาฤดูหนาวในเอเชียนเกมส์ฤดูหนาว 2025

หมวดหมู่:กีฬาในเอเชียนเกมส์ฤดูหนาว 2025
หมวดหมู่:กีฬาทวิกีฬาฤดูหนาวในเอเชียนเกมส์ฤดูหนาว
หมวดหมู่:กีฬาในเอเชียนเกมส์ฤดูหนาว 2025

หมวดหมู่:กีฬาในเอเชียนเกมส์ฤดูหนาว
หมวดหมู่:เอเชียนเกมส์ฤดูหนาว 2025
หมวดหมู่:กีฬาฮอกกี้น้ำแข็งในเอเชียนเกมส์ฤดูหนาว

หมวดหมู่:กีฬาในเอเชียนเกมส์ฤดูหนาว
หมวดหมู่:ฮอกกี้น้ำแข็ง
หมวดหมู่:กีฬาฮอกกี้น้ำแข็งในเอเชียนเกมส์ฤดูหนาว 2025

หมวดหมู่:กีฬาในเอเชียนเกมส์ฤดูหนาว 2025
หมวดหมู่:กีฬาฮอกกี้น้ำแข็งในเอเชียนเกมส์ฤดูหนาว
หมวดหมู่:กีฬาสกีลงเขาในเอเชียนเกมส์ฤดูหนาว 2025

หมวดหมู่:กีฬาในเอเชียนเกมส์ฤดูหนาว 2025
หมวดหมู่:กีฬาสกีลงเขาในเอเชียนเกมส์ฤดูหนาว
วัดอนุบรรพต

วัดอนุบรรพต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่หนองไทร อำเภออรัญประเทศ จังหวัดสระแก้ว
วัดอนุบรรพต หรือ วัดเขาน้อยสีชมพู หรือ วัดเขาน้อย สร้างเมื่อ พ.ศ. 2468 ในสมัยรัชสมัยของพระบาทสมเด็จพระมงกุฎเกล้าเจ้าอยู่หัว ช่วงเวลาที่ทางการไทยได้มีการจัดสร้างทางรถไฟสายตะวันออกในสมัยรัชกาลที่ 6 ตามเส้นทางสายแปดริ้วและไปจรดพรมแดนไทยที่คลองลึก ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 
อุโบสถมีหลังคาทรงไทยยอดแหลมสูง แบ่งออกเป็น 2 ชั้น โดยชั้นแรกมี 6 มุข ชั้นที่สองมี 4 มุข ประดับตกแต่งตามแบบศิลปกรรมไทย ภายในอุโบสถประดิษฐานรอยพระพุทธบาทจำลองเนื้อทองเหลือง

**อ้างอิง**
อนุบรรพต
ยูกิ สึโนดะ

ยูกิ สึโนดะ (Tsunoda Yūki, pron; เกิด 11 พฤษภาคม ค.ศ. 2000) เป็นนักแข่งรถชาวญี่ปุ่น ปัจจุบันแข่งรถในการแข่งขันฟอร์มูลาวันให้แก่เรดบูล
สึโนดะเกิดและเติบโตที่เมืองซางามิฮาระ จังหวัดคานางาวะ เขาเริ่มต้นขับรถคาร์ตตั้งแต่อายุสี่ขวบ และเลื่อนขั้นสู่รายการฟอร์มูลาระดับรองใน ค.ศ. 2016 โดยได้รับการสนับสนุนจากฮอนด้า ผ่านフォーミュラ・ドリーム สึโนดะชนะการแข่งขันชิงแชมป์รายการแรกที่เจเอเอฟเจแปนเอฟโฟร์อีสต์ซีรีส์ ฤดูกาล 2017 และชนะการแข่งขันเอฟโฟร์ชิงแชมป์ญี่ปุ่น ในฤดูกาลถัดมา เขาเข้าแข่งขันต่อในรายการเอฟไอเอฟอร์มูลาทรี ฤดูกาล 2019 กับเยนเซอร์ ก่อนที่เขาจะทำผลงานจบฤดูกาลแรกในอันดับที่สามของการแข่งขันเอฟไอเอฟอร์มูลาทู ฤดูกาล 2020 กับคาร์ลิน
สึโนดะเป็นสมาชิกของเรดบูลจูเนียร์ทีมตั้งแต่ ค.ศ. 2019 และเซ็นสัญญาลงแข่งให้แก่อัลฟาทอรีในฤดูกาล 2021 โดยใช้เครื่องยนต์ของฮอนด้าเคียงคู่กับปีแยร์ กัสลี ซึ่งในฤดูกาลเดียวกันนี้เขาได้สร้างผลงานที่ดีที่สุดในอาชีพของตนเอง ด้วยการจบในอันดับที่สี่ในการแข่งขันอาบูดาบีกรังด์ปรีซ์ 2021 สึโนดะรักษาตำแหน่งนักแข่งหลักให้แก่อัลฟาทอรีในฤดูกาล 2022 และ 2023 โดยได้จับคู่กับ นิก เดอ ฟรีส และ แดเนียล ริกคาร์โด ในฤดูกาลให้หลัง เขายังคงลงแข่งให้กับทีมในฤดูกาล 2024 ในขณะที่ทีมนั้นได้ปรับภาพลักษณ์ใหม่เป็นเรซซิงบูลส์ ก่อนที่เขาจะเลื่อนตำแหน่งสู่ทีมหลักคือเรดบูลตั้งแต่การแข่งขันเจแปนนีสกรังด์ปรีซ์เป็นต้นไปในฤดูกาล 2025
จากสถิติ ณ  สึโนดะมีผลงานการทำรอบได้เร็วที่สุดครั้งในการแข่งขันฟอร์มูลาวัน

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  ยูกิ สึโนดะ สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวญี่ปุ่น
หมวดหมู่:นักแข่งรถสูตรหนึ่งชาวญี่ปุ่น
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอน้ำโสม, อำเภอบ้านผือ, อำเภอเพ็ญ, อำเภอหนองหาน, อำเภอบ้านดุง, อำเภอศรีธาตุ, กิ่งอำเภอสร้างคอม และกิ่งอำเภอวังสามหมอ

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอเมืองอุดรธานี, อำเภอนากลาง, กิ่งอำเภอกุดจับ และกิ่งอำเภอสุวรรณคูหา

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอกุมภวาปี, อำเภอหนองบัวลำภู, อำเภอโนนสัง, อำเภอศรีบุญเรือง, อำเภอหนองวัวซอ และกิ่งอำเภอโนนสะอาด

**ดูเพิ่ม**
 จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518- จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**หมายเหตุ**

**อ้างอิง**
อุดรธานี
หมวดหมู่:การเลือกตั้งในจังหวัดอุดรธานี
วัดโพธิ์งามยะวึก

วัดโพธิ์งามยะวึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยะวึก อำเภอชุมพลบุรี จังหวัดสุรินทร์ ที่ดินตั้งวัดมีเนื้อที่ 28 ไร่ 40 ตารางวา ฮาณาเขตทิศเหนือประมาณ ยาว 9 เส้น 5 วา จดทางสาธารณะ ทิศใต้ประมาณ 5 เส้น จดที่ดินนางโต๊ะ สติพลัน ทิศตะวันออกประมาณ 5 เส้น จดที่ดินนายถวัยย์ ทิศตะวันตกประมาณ 5 เส้น จดที่ดินนางนาค ศรีเพ็ง มีที่ธรณีสงฆ์จำนวน 1 แปลง เนื้อที่ 4 ไร่ 
วัดโพธิ์งามยะวึกตั้งเมื่อ พ.ศ. 2417 ประชาชนร่วมกันคิดริเริ่มสร้างวัดประจำหมู่บ้านขึ้น จึงได้มีมติเลือกเอาโนนสูงที่สันนิษฐานว่าเป็นโรงตีเหล็กโบราณเป็นสถานที่สร้างวัด อีกทั้งยังมีต้นโพธิ์ขึ้นอยู่มากมาย เรียกชื่อว่า วัดบ้านยะวึก ต่อมาเปลี่ยนเป็น "วัดโพธิ์งามยะวึก" มีการสร้างอุโบสถเมื่อ พ.ศ. 2472 ได้รับพระราชทานวิสุงคามสีมาเมื่อ พ.ศ. 2482 เขตวิสุงคามสีมา กว้าง 6 เมตร ยาว 11 เมตร อุโบสถเป็นทรงไทยก่อสร้างด้วยอิฐแดง หลังคายกสูง มุงด้วยกระเบื้องดินเผาลายสุโขทัย เจ้าอาวาสรูปแรกชื่อหลวงพ่อพวง ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ  พ.ศ. 2504 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2537

**รายนามเจ้าอาวาส**
 พระพวง- พระภู- พระพูน- พระหลวง- พระยวน- พระทราย- พระรันต์- พระปาน- พระทองสี- พระสุข- พระจ่า- พระคูณ- พระทอง- พระครูประกาศโพธิธรรม พ.ศ. 2504–

**อ้างอิง**
โพธิ์งามยะวึก
หมวดหมู่:อำเภอชุมพลบุรี
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอหนองวัวซอ และกิ่งอำเภอกุดจับ

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอกุมภวาปี, อำเภอหนองบัวลำภู, อำเภอเพ็ญ, อำเภอบ้านดุง, อำเภอหนองหาน, อำเภอศรีธาตุ และกิ่งอำเภอโนนสะอาด

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอน้ำโสม, อำเภอบ้านผือ, อำเภอนากลาง, อำเภอโนนสัง, อำเภอศรีบุญเรือง และกิ่งอำเภอสุวรรณคูหา

**ดูเพิ่ม**
 จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512- จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**อ้างอิง**
อุดรธานี
หมวดหมู่:การเลือกตั้งในจังหวัดอุดรธานี
โรงพยาบาลบางปะอิน

โรงพยาบาลบางปะอิน เป็นโรงพยาบาลชุมชนระดับ M2 สังกัดสำนักงานปลัดกระทรวงสาธารณสุข กระทรวงสาธารณสุข ตั้งอยู่เลขที่ 72 หมู่ที่ 11 ตำบลบ้านเลน อำเภอบางปะอิน จังหวัดพระนครศรีอยุธยา ถือเป็นโรงพยาบาลแห่งที่ 2 ในจังหวัดพระนครศรีอยุธยา โรงพยาบาลบางปะอิน ยังได้ทำหน้าที่เป็นโรงพยาบาลแม่ข่าย (Node) ให้กับโรงพยาบาลบางไทร และโรงพยาบาลวังน้อย ปัจจุบันนายแพทย์ฐาปกรณ์ จิตตนูนท์ เป็นผู้อำนวยการโรงพยาบาลบางปะอิน

**ประวัติ**
โรงพยาบาลบางปะอินก่อตั้งเมื่อ พ.ศ. 2484 เริ่มแรกเป็นสุขศาลาชั้น 2 มีเนื้อที่ 3 ไร่เศษ ทางราชการให้งบประมาณปลูกสร้างอาคาร 1 หลัง จน พ.ศ. 2500 ได้ยกฐานะเป็นสถานีอนามัยชั้น 1 โดยมีแพทย์มาปฏิบัติงานอาทิตย์ละ 1 วัน จน พ.ศ. 2501 จึงมีแพทย์ประจำซึ่งบางครั้งมาบ้างไม่มาบ้าง ต่อมา พ.ศ. 2511 โครงการเวชศาสตร์ชุมชนของโรงพยาบาลรามาธิบดีมีโครงการวิจัย และมีนักศึกษา แพทย์ นักศึกษาพยาบาลรามาธิบดี เข้ามาฝึกงานตลอดทุกปี จึงได้สร้างที่พักนักศึกษา 
หลังจากนั้นได้เปลี่ยนชื่อเป็น ศูนย์การแพทย์และอนามัย และเปลี่ยนมาเป็น โรงพยาบาลอำเภอ 10 เตียง ได้รับตึกบริจาคจากพระครูไพโรจน์ โพธิวัฒน์ (พระเจริญ ดอนจันทร์) จากนั้นได้รับเงินบริจาคสร้างตึกจาก นายแสวง พรรณธนะ และ นางจิน พรรณธนะ มีเตียง 10 เตียง รับผู้ป่วยคลอดบุตร และได้ยกฐานะเป็นโรงพยาบาลชุนชน 30 เตียง จนเมื่อ พ.ศ. 2528 ได้ขอบริจาคที่จำนวน 25 ไร่ จากผู้ตรวจการ ผาด ศริวนิช นายแสวง พรรณธนะ คุณตุ๊ พร้อมพันธ์ โดยนายแพทย์จักรธรรม ธรรมศักดิ์ แต่เนื่องจากขยายพื้นที่เก่าไม่ได้ ได้ของบประมาณสร้างโรงพยาบาลใหม่จนแล้วเสร็จ เปิดบริการตั้งแต่เดือน มีนาคม 2528 
พ.ศ. 2536 นายแพทย์อภิชัย ยงศิริวิทย์ ได้รับงบก่อสร้างเพิ่มขนาดอีก 30 เตียง และยกฐานะเป็น โรงพยาบาล 60 เตียง เมื่อ พ.ศ. 2538 จน พ.ศ. 2552 สร้างตึกอาคารสูติกรรมขนาด 30 เตียง

**อ้างอิง**
หมวดหมู่:โรงพยาบาลส่วนภูมิภาคในประเทศไทย
หมวดหมู่:โรงพยาบาลในจังหวัดพระนครศรีอยุธยา
หมวดหมู่:สิ่งก่อสร้างในอำเภอบางปะอิน
อุตเกอาร์วิก

อุตเกอาร์วิก (Utqiagvik, k vik; Utqiaġvik, IPA) อดีตมีชื่อว่า แบร์โรว (Barrow, oʊ oh) เป็นเมืองหลักบะระและเมืองใหญ่สุดในบะระนอร์ธสโลป รัฐอะแลสกา สหรัฐอเมริกา ถือเป็นหนึ่งในเมืองที่อยู่เหนือที่สุดในโลก และเหนือที่สุดในสหรัฐอะมริกา ตั้งอยู่ทางเหนือของวงกลมอาร์กติก และอยู่ใกล้กับพอยต์แบร์โรว จุดเหนือสุดของประเทศ
ประชากรอุตเกอาร์วิกตามสำมะโน ค.ศ. 2020 อยู่ที่ 4,927 คน ซึ่งเพิ่มขึ้นจากประชากรใน ค.ศ. 2010 ที่ 4,212 คน โดยเป็นเมืองที่มีประชากรมากเป็นอันดับที่ 12 ในรัฐอะแลสกา

**หมายเหตุ**

**อ้างอิง**

**อ่านเพิ่ม**
cite magazine|title=Sealed in Time|first=Albert A. Jr.|last=Dekin|magazine=National Geographic|pages=824–836|volume=171|issue=6|date=June 1987|issn=0027-9358|oclc=643483454-  National Science Foundation Barrow area cartography-  The Papers of Palmer W. Roberts on Eskimos at Point Barrow at Dartmouth College Library-  The Papers of Albert Dekin on the Recovered Remains of the Barrow Inuit Population at Dartmouth College Library-  The Papers of Charles D. Brower, Postmaster of Barrow at Dartmouth College Library

**แหล่งข้อมูลอื่น**
  Utqiagvik Sea Ice Webcamfix-attempted=yes -  Iñupiat Heritage Center (IHC) - Official museum website-  CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery-  Barrow, Alaska Visitor's Guide-  July 1993 weather record-  Barrow land development date=July 26, 2017 

หมวดหมู่:ทะเลโบฟอร์ต
หมวดหมู่:ที่ตั้งบะระในรัฐอะแลสกา
หมวดหมู่:ทะเลชุกชี
หมวดหมู่:นครในรัฐอะแลสกา
หมวดหมู่:โรงพยาบาลในจังหวัดพระนครศรีอยุธยา

หมวดหมู่:โครงสร้างพื้นฐานในจังหวัดพระนครศรีอยุธยา
หมวดหมู่:องค์การในจังหวัดพระนครศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
พระนครศรีอยุธยา
วิกิพีเดีย:อย่ายัดถั่วเข้าจมูกคุณ/อ่าฮ๊า

เยี่ยม ดูสิ่งที่นายทำสิ! นายพึ่งระเบิดวิกิพีเดียใส่ โอลกา รู้มั้ยนายทำอะไรลงไป?!
ขณะโหลดหน้าเราพบปัญหาดังนี้:
Fatal error: PDO Exception 08001: ไม่สามารถเชื่อมต่อฐานข้อมูล
in PDO::__construct(){x6/dybn}\df
UNRECOVERABLE DATABASE ERROR
Error at alert(){x/fdf3}, ABORTING OPERATION /กด X เพื่อลองใหม่/...
หน้านี้เคยมีภาพที่ดีกว่านี้ แต่นายไปกดและลบ//en.wikipedia.org/503.html เว็บเซอร์เวอร์ทั้งหมดของเราไป! เยี่ยมจริง ๆ นี่แสดงให้เห็นว่า:อย่ายัดถั่วเข้าจมูกคุณ!
คุณควร//en.wikipedia.org/503.html คลิกที่นี่เพื่อซ่อมหน้านี้
----
ผู้คนคลิกลิงก์ที่หน้าเหล่านี้เฉลี่ย 1,572 ครั้งต่อเดือน เราสมควรปิดมันเสีย! หรือแทนที่ด้วยลิงก์ไปยัง 

**หมายเหตุ==
กระทรวงทหารเรือ (สหราชอาณาจักร)

กระทรวงทหารเรือ (Admiralty) เป็นหน่วยงานของรัฐบาลสหราชอาณาจักร ที่รับผิดชอบการบังคับบัญชาของกองทัพเรือสหราชอาณาจักร จนถึง ค.ศ. 1964 โดยในประวัติศาสตร์มีตำแหน่งเป็นสมุหราชนาวี หนึ่งในตำแหน่งใหญ่แห่งรัฐ ตลอดประวัติศาสตร์ส่วนใหญ่ ตั้งแต่ต้นคริสต์ศตวรรษที่ 18 จนกระทั่งถูกยุบเลิก บทบาทของจอมทัพเรือนั้นมักถูก "มอบหมาย" ให้กับคณะกรรมาธิการสมุหราชนาวี ซึ่งนั่งอยู่ในคณะกรรมการทหารเรือ แทนที่จะให้บุคคลเพียงคนเดียวทำหน้าที่นี้ กระทรวงทหารเรือถูกแทนที่ด้วยคณะกรรมการทหารเรือใน ค.ศ. 1964 ในฐานะส่วนหนึ่งของการปฏิรูปที่ก่อตั้งกระทรวงกลาโหมและกรมนาวี (ต่อมาคือกองบัญชาการกองทัพเรือ) 
ก่อนพระราชบัญญัติสหภาพ ค.ศ. 1707 สำนักกิจการทหารเรือและนาวิกโยธิน บริหารกองทัพเรือราชอาณาจักรอังกฤษ ซึ่งรวมเข้ากับกองทัพเรือสกอตแลนด์และรับหน้าที่ของจอมทัพเรือแห่งราชอาณาจักรสกอตแลนด์พร้อมกับการรวมราชอาณาจักรบริเตนใหญ่ กระทรวงทหารเรือเป็นหนึ่งในหน่วยงานที่สำคัญที่สุดของรัฐบาลอังกฤษ เนื่องจากบทบาทของราชนาวีในการขยายและปกปักรักษาดินแดนโพ้นทะเลของอังกฤษในคริสต์ศตวรรษที่ 17 และจักรวรรดิอังกฤษ ในคริสต์ศตวรรษที่ 18 และในเวลาต่อมา
คณะกรรมการทหารเรือสมัยใหม่ ซึ่งหน้าที่ของกระทรวงทหารเรือได้รับการถ่ายโอนมาใน ค.ศ. 1964 เป็นคณะกรรมการของสภากลาโหมสามเหล่าทัพแห่งสหราชอาณาจักร คณะกรรมการทหารเรือจะประชุมกันเพียงปีละสองครั้ง และการดำเนินงานในประจำวันของราชนาวีจะอยู่ภายใต้การควบคุมของคณะกรรมการนาวี (ระวังสับสนกับคณะกรรมการนาวีในประวัติศาสตร์) โดยทั่วไปแล้ว หน่วยงานต่าง ๆ ที่รับผิดชอบราชนาวีในปัจจุบันมักถูกเรียกสั้น ๆ ว่า "กรมทัพเรือ"
ตำแหน่งจอมทัพแห่งสหราชอาณาจักรได้รับการมอบให้กับพระมหากษัตริย์ตั้งแต่ ค.ศ. 1964 ถึง 2011 พระราชินีนาถเอลิซาเบธที่ 2 ทรงพระราชทานบรรดาศักดิ์นี้แก่เจ้าชายฟิลิป ดยุกแห่งเอดินบะระ เมื่อทรงมีพระชนมายุ 90 พรรษา และนับตั้งแต่สิ้นพระชนม์ใน ค.ศ. 2021 พระองค์ก็รับบรรดาศักดิ์นี้กลับไปเป็นของพระมหากษัตริย์ นอกจากนี้ยังมีพลเรือโทแห่งสหราชอาณาจักรและ พลเรือตรีแห่งสหราชอาณาจักร ทั้งสองตำแหน่งเป็นตำแหน่งกิตติมศักดิ์
องอาจ เจียมเจริญพรกุล

องอาจ เจียมเจริญพรกุล (เกิด 10 สิงหาคม พ.ศ. 2509) เป็นนักแสดง, ผู้เขียนบทภาพยนตร์ และผู้กำกับภาพยนตร์ชาวไทย เป็นที่รู้จักจากบท ญาณ ศุภญาณ หนุ่มจิตรกรรมผู้มีชีวิตสมถะ ในกลิ่นสีและกาวแป้ง (2531), ปัญญา พ่อของสวย ในแสบสนิท ศิษย์ส่ายหน้า (2549) และ จ่าปพันธ์ อดีตจ่าทหารคู่หูของยักษ์ ในธี่หยด (2566) และธี่หยด 2 (2567)

**ประวัติ**
องอาจ เจียมเจริญพรกุล มีชื่อเล่นว่า แฉะ เกิดเมื่อวันที่ 10 สิงหาคม พ.ศ. 2509 จบการศึกษาจากคณะจิตรกรรม ประติมากรรม และภาพพิมพ์ มหาวิทยาลัยศิลปากร รุ่นที่ 42
องอาจเข้าสู่วงการจากการร่วมแสดงในภาพยนตร์วัยรุ่นเรื่องกลิ่นสีและกาวแป้ง (2531) โดยรับบทเป็น ญาณ ศุภญาณ หนุ่มจิตรกรรมผู้มีชีวิตสมถะ ซึ่งทำให้เขาเริ่มเป็นที่รู้จัก ก่อนจะกลับมารับบทเดิมในกลิ่นสีและกาวแป้ง 2 ตอน จีบสาว...จิ๊จ๊ะ (2532) จากนั้นจึงได้ผันตัวไปทำงานเบื้องหลัง ต่อมาเขาได้กลับมารับบทเดิมอีกครั้งในเรื่องกลิ่นสีและทีแปรง (2539) ก่อนจะหายไปจากวงการอีกเป็นเวลา 10 ปี โดยกลับไปทำงานเบื้องหลัง
กระทั่งในปี พ.ศ. 2549 เขาได้กลับเข้าสู่วงการอีกครั้งโดยรับบทเป็นนักแสดงรับเชิญในบทนักเลงที่ชอบตบหัวค่อม ชวนชื่น ในภาพยนตร์เรื่องโกยเถอะโยม แต่ก็ทำให้เขาเริ่มเป็นที่ถูกพูดถึง ในปีเดียวกันเขายังรับบท ปัญญา พ่อของสวยในภาพยนตร์เรื่องแสบสนิท ศิษย์ส่ายหน้า ซึ่งทำให้เขาเริ่มเป็นที่รู้จักมากขึ้น หลังจากนั้นเขาตัดสินใจรับงานในวงการแบบเต็มตัวเรื่อยมาจนถึงปัจจุบัน

**ผลงานการแสดง**

**ภาพยนตร์**

**ละครโทรทัศน์**

**มิวสิควิดีโอ**
 หัวใจไม่ได้เสริมใยเหล็ก - สรพงศ์ ชาตรี

**ผลงานการกำกับ**
 น้ำ ผีนองสยองขวัญ (2553)- ความลับนางมารร้าย (2557)- สลัมบอย ซอยตื๊ด (2560)- แต่ง Monk (2568)

**ผลงานอื่นๆ**
ฝ่ายศิลป์ของรายการโทรทัศน์- แสบคูณสอง
** แสบคูณสอง แลกหมัด- เกมพันหน้า
** เกมพันหน้า เอื้ออาทร- งานเข้าที่เล้าเป็ด- เดอะ ทอยเล็ตโชว์

**รางวัล**

**อ้างอิง**
หมวดหมู่:บุคคลจากจังหวัดพระนครศรีอยุธยา
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
ปอล วิเยอร์ต็องส์

ปอล อ็องรี วิเยอร์ต็องส์ (Paul Henri Vieuxtemps; เกิด 1 ธันวาคม ค.ศ. 1999) เป็นนักกีฬาสกีฟรีสไตล์ชาวไทย เขาเป็นนักกีฬาคนแรกของประเทศไทยที่คว้าเหรียญรางวัลจากเอเชียนเกมส์ฤดูหนาว โดยคว้าเหรียญทองแดงจากประเภทสโลปสไตล์ชายในเอเชียนเกมส์ฤดูหนาว 2025

**ชีวิตส่วนตัว ==  
ณ ต้นปี ค.ศ. 2025 วิเยอร์ต็องส์เป็นนักศึกษาของมหาวิทยาลัยเกรอน็อบล์อาลป์ในประเทศฝรั่งเศส วิเยอร์ต๊องส์ซึ่งอาศัยอยู่ในฝรั่งเศสมีสัญชาติสองสัญชาติทั้งไทยและฝรั่งเศส มารดาของเขาเป็นชาวไทย

**อ้างอิง**
หมวดหมู่:นักสเกตชายชาวไทย
หมวดหมู่:บุคคลที่เกิดในปี พ.ศ. 2542
หมวดหมู่:ชาวไทยเชื้อสายฝรั่งเศส
หมวดหมู่:ชาวฝรั่งเศสเชื้อสายไทย
หมวดหมู่:นักกีฬาไทยที่ได้เหรียญเอเชียนเกมส์ฤดูหนาว
หมวดหมู่:นักกีฬาที่ได้เหรียญเอเชียนเกมส์ฤดูหนาว 2025
กีฬาสกีข้ามทุ่งในเอเชียนเกมส์ฤดูหนาว 2025

การแข่งขันกีฬาสกีข้ามทุ่งในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีย่าปูหลี่ ระหว่างวันที่ 8–12 กุมภาพันธ์ ค.ศ. 2025  

**กำหนดการแข่งขัน ==  
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการที่ถูกต้อง ณ เดือนมกราคม ค.ศ. 2025  

**สรุปเหรียญรางวัล ==  

**ตารางเหรียญรางวัล ===  

**อ้างอิง**
ท
2025
2025
Alligatorium

Alligatorium เป็นสกุลของ crocodylomorph ประเภท atoposaurid ที่สูญพันธุ์แล้วในแหล่งสะสมทางทะเลยุคจูแรสซิกตอนปลายในประเทศฝรั่งเศส

**การจำแนกชั้น**
ชนิดต้นแบบคือ A. meyeri โดยได้ชื่อใน ค.ศ. 1871 จากตัวอย่างชนิดอันเดียวจาก Cerin ทางตะวันออกของประเทศฝรั่งเศส ชนิดพันธุ์ที่มีชื่อเรียกอีกสองชนิดคือ A. franconicum ซึ่งตั้งชื่อใน ค.ศ. 1906 และ A paintenense ซึ่งตั้งชื่อใน ค.ศ. 1961 ล้วนสร้างขึ้นจากการอ้างอิงตัวอย่างชนิดที่ตอนนี้หายไปจากบาวาเรีย ทางตอนใต้ของประเทศเยอรมนี และได้รับการทำให้เป็นชื่อพ้องของสกุลเดียวกัน โดยที่ A. franconicum มีความสำคัญมากกว่า บทวิเคราะห์ Atoposauridae ใน ค.ศ. 2016 นำ A. franconicum ออกจาก Alligatorium และตั้งไว้ที่ Neosuchia incertae sedis
Alligatorium depereti ที่ได้รับการบรรยายใน ค.ศ. 1915 ถูกบรรจุใหม่เป็นสกุลของตนเองชื่อ Montsecosuchus ใน ค.ศ. 1988

**อ้างอิง==
กีฬาเคอร์ลิงในเอเชียนเกมส์ฤดูหนาว 2025

การแข่งขันกีฬาเคอร์ลิงในเอเชียนเกมส์ฤดูหนาว 2025ที่ฮาร์บิน ประเทศจีน จะจัดขึ้นที่สนามกีฬาเคอร์ลิง เขตผิงฟาง ระหว่างวันที่ 4–14 กุมภาพันธ์ ค.ศ. 2025 โดยมีการแข่งขันทั้งหมดสามประเภท ได้แก่ ประเภททีมชาย ทีมหญิง และประเภทคู่ผสม นอกจากนี้ การแข่งขันประเภทคู่ผสมยังเป็นการเปิดตัวครั้งแรกในกีฬาเอเชียนเกมส์ฤดูหนาว

**ตารางการแข่งขัน**

**สรุปเหรียญรางวัล**

**ตารางเหรียญ**

**อ้างอิง**
ท
2025
2025
กีฬาสเกตลีลาในเอเชียนเกมส์ฤดูหนาว 2025

กีฬาสเกตลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จะจัดขึ้นที่หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 11 ถึง 13 กุมภาพันธ์ ค.ศ. 2025

**ตารางการแข่งขัน**
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025

**สรุปเหรียญรางวัล**

**ตารางเหรียญรางวัล**

**อ้างอิง**
ท
2025
2025
กีฬาสกีลีลาในเอเชียนเกมส์ฤดูหนาว 2025

การแข่งขันกีฬาสกีลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่อุทยานสกีย่าปู๋ลี่ ระหว่างวันที่ 8–13 กุมภาพันธ์ ค.ศ. 2025

**ตารางการแข่งขัน**
เวลาทั้งหมดเป็นเวลาท้องถิ่น (UTC+8) อ้างอิงจากกำหนดการอย่างเป็นทางการ ณ เดือนมกราคม ค.ศ. 2025
เนื่องจากสภาพอากาศ ภายหลังการประชุมหัวหน้าทีมและได้รับความเห็นชอบจากคณะกรรมการตัดสิน มีการตัดสินใจปรับเปลี่ยนวันและเวลาการแข่งขันรายการฟรีสกีบิ๊กแอร์ จากเดิมที่กำหนดไว้เวลา 11:00 น. ของวันที่ 13 กุมภาพันธ์ ณ อุทยานสกีย่าปู๋ลี่ เป็นเวลา 10:10 น. ของวันที่ 12 กุมภาพันธ์

**สรุปเหรียญรางวัล**
ประเทศไทย คว้าเหรียญรางวัลแรกในเอเชียนเกมส์ฤดูหนาว

**ตารางเหรียญรางวัล**

**อ้างอิง**
ท
2025
2025
กีฬาสเกตความเร็วระยะสั้นในเอเชียนเกมส์ฤดูหนาว 2025

การแข่งขันกีฬาสเกตความเร็วระยะสั้นในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่ หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 7–9 กุมภาพันธ์ ค.ศ. 2025

**ตารางการแข่งขัน**
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025 รายการที่มีรอบชิงชนะเลิศจะแสดงเป็นตัวหนา

**สรุปเหรียญรางวัล**

**ตารางเหรียญรางวัล**

**อ้างอิง**
ท
2025
2025
กีฬาสกีปีนเขาในเอเชียนเกมส์ฤดูหนาว 2025

กีฬาสกีปีนเขาในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 9–12 กุมภาพันธ์ ค.ศ. 2025

**กำหนดการแข่งขัน**
เวลาทั้งหมดเป็นเวลาท้องถิ่น (UTC+8) อ้างอิงตามกำหนดการอย่างเป็นทางการ ณ เดือนมกราคม ค.ศ. 2025

**สรุปเหรียญ**

**ตารางเหรียญรางวัล**

**อ้างอิง**
ท
2025
2025
กีฬาสโนว์บอร์ดในเอเชียนเกมส์ฤดูหนาว 2025

กีฬาสโนว์บอร์ดในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 8–13 กุมภาพันธ์ ค.ศ. 2025

**กำหนดการแข่งขัน**
เวลาทั้งหมดเป็นเวลาท้องถิ่น (UTC+8), อ้างอิงตามกำหนดการอย่างเป็นทางการ ณ เดือนมกราคม ค.ศ. 2025

**สรุปเหรียญ**

**ตารางเหรียญรางวัล**

**อ้างอิง**
ท
2025
2025
กีฬาสเกตความเร็วในเอเชียนเกมส์ฤดูหนาว 2025

การแข่งขันกีฬาสเกตความเร็วในเอเชียนเกมส์ฤดูหนาว 2025 ที่ ฮาร์บิน ประเทศจีน จัดขึ้นที่ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง ระหว่างวันที่ 8–11 กุมภาพันธ์ ค.ศ. 2025

**ตารางการแข่งขัน**
เวลาทั้งหมดเป็นเวลาท้องถิ่น (UTC+8) ตามตารางการแข่งขันที่ถูกต้อง ณ เดือนมกราคม ค.ศ. 2025

**สรุปเหรียญรางวัล**
จีนไทเปคว้าเหรียญแรกในประวัติศาสตร์ในการแข่งขันกีฬาเอเชียนเกมส์ฤดูหนาว

**ตารางเหรียญ**

**อ้างอิง**
ท
2025
2025
ฉบับร่าง:กรงการเวก

กรงการเวก เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ จากบทประพันธ์ เพลิงศักดินา โดย สถาพร สุชาติ เค้าโครงเรื่องและบทโทรทัศน์โดย จันนิภา เจตสมมา นำแสดงโดย เพชรปรัชญา เหลืองเดชานุรักษ์ , ญดา สุวรรณปัฏนะ , ภูธเนศ หงษ์มานพ , อรจิรา แหลมวิไล , ภูริ หิรัญพฤกษ์ , อริศรา วงษ์ชาลี , มนตรี เจนอักษร กำกับการแสดงโดย รัตนพงษ์ วันละ , จาริวัฒน์ อุปการไชยพัฒน์ ออกอากาศทุกวันจันทร์ - วันศุกร์ เวลา 19:00 น. ทาง ช่องวัน 31

**นักแสดง**

**แหล่งข้อมูลอื่น**
 2574
อารามยะดะนาโบน-มหยิ่น

อารามยะดะนาโบน-มหยิ่น (ရတနာဘုံမြင့်ကျောင်း) หรือที่รู้จักในชื่อ อารามพระนางเซนโตน (စိန်တုံးမိဖုရားကျောင်း) เป็นอารามพุทธเก่าแก่ใน มอละมไยน์ รัฐมอญ ประเทศพม่า อารามแห่งนี้สร้างขึ้นจากดำริของพระนางเซนโตน มเหสีลำดับที่สี่ของพระเจ้ามินดงและสถาปนิกจากมัณฑะเลย์ การก่อสร้างทั้งหมดได้รับทุนสนับสนุนจากสตรีผู้มั่งคั่งชื่อ ดอ ชเว-ปหวิ่น อารามแห่งนี้ขึ้นชื่อเรื่องงานฝีมือลวดลายของราชวงศ์ และได้บริจาคถวายแด่ รามาซะยาดอ อย่างเป็นทางการเมื่อ ค.ศ. 1886

**อ้างอิง**
ยะดะนาโบน-มหยิ่น 
หมวดหมู่:สิ่งก่อสร้างในรัฐมอญ
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
กองพันทหารเกณฑ์

กองพันทหารเกณฑ์ เป็นภาพยนตร์ไทยแนวจินตนิยม ขนาด 35 มม. พากย์เสียงในฟิล์ม ปี 2527 สร้างโดย พี.ที.เค. โปรดักชั่น จากการกำกับของประยูร วงษ์ชื่น นำแสดงโดยปัญญา นิรันดร์กุล และชลิดา เสาวดี เข้าฉายครั้งแรกเมื่อวันที่ 6 เมษายน พ.ศ. 2527 ที่โรงภาพยนตร์ศาลาเฉลิมกรุง ศาลาเฉลิมไทย และดาดา นอกจากนี้ยังเป็นการพลิกบทบาทครั้งสำคัญของฤทธิ์ ลือชา ดาวร้ายชื่อดังที่มารับบทตลกเป็นครั้งแรกในบท จ่าหวาน วันวาน ครูฝึกจอมโหด หลังจากก่อนหน้านั้นในปี พ.ศ. 2526 เขารับบท จอมเมฆินทร์ แวมไพร์จอมกระหายเลือดในภาพยนตร์เรื่องแก้วขนเหล็ก
หลังจากนั้นอีก 12 ปีคือในปี พ.ศ. 2539 ประยูรได้กลับมาสร้างภาคต่อของภาพยนตร์เรื่องนี้โดยใช้ชื่อว่ากองพันทหารเกณฑ์+12 ตอนแนวรักริมฟุตบาท ซึ่งในภาคนี้ยังคงได้ 3 นักแสดงจากภาคแรกมาร่วมแสดงในบทเดิมคือโน้ต เชิญยิ้ม ในบท ระหงษ์, เด๋อ ดอกสะเดา ในบท หนูแดง ธรรมดา และล้อต๊อก ในบท องอาจ ญาติระอา

**เนื้อเรื่อง**
กองพันทหารเกณฑ์ เรื่องราวของ ชาตรี นทีท่วม (ปัญญา นิรันดร์กุล) นักร้องลูกทุ่งและหัวหน้าวงดนตรีลูกทุ่งชื่อดัง ที่ถูกเกณฑ์เข้าไปเป็นทหาร ทำให้เขาได้พบกับเพื่อนใหม่ ๆ ในกรมทหารเช่น ระหงษ์ ยกธงรบ (โน้ต เชิญยิ้ม), หนูแดง ธรรมดา (เด๋อ ดอกสะเดา), ทองปาน คลานยังสู้ (วรายุฑ มิลินทจินดา), มังกร หลบในถ้ำ (จ๋อ ดอกจิก) และ องอาจ ญาติระอา (ล้อต๊อก) รวมถึง จ่าหวาน วันวาน (ฤทธิ์ ลือชา) ครูฝึกจอมโหด 
ขณะเดียวกัน เขาก็เกิดหลงรัก ชลาลัย (ชลิดา เสาวดี) พยาบาลสาวแสนสวยประจำกองเสนารักษ์ ลูกสาวคนเดียวของ ผู้พัน (สุวิน สว่างรัตน์) ทำให้เพื่อน ๆ ต้องช่วยกันหาวิธีที่ทำให้ชาตรีพิชิตใจว่าที่พ่อตาให้ได้ ต่อมา เกิดสงครามกับข้าศึก ชาตรีและเพื่อน ๆ รวมถึงจ่าหวานจึงต้องออกรบเพื่อปกป้องผืนแผ่นดินไทย ในที่สุดจ่าหวานก็ยอมสละชีพเพื่อชาติ เพื่อให้ทุกคนปลอดภัย

**อ้างอิง**
หมวดหมู่:ภาพยนตร์ภาษาไทย
หมวดหมู่:ภาพยนตร์ที่เกี่ยวข้องกับทหาร
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย ประยูร วงษ์ชื่น
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์เพลงไทย
หมวดหมู่:เปศวาร์

หมวดหมู่:เมืองในแคว้นแคบาร์ปัคตูนควา
หมวดหมู่:เมืองหลวงของแคว้นและดินแดนในประเทศปากีสถาน
หมวดหมู่:เขตมหานครในประเทศปากีสถาน
หมวดหมู่:สถานที่ที่มีประชากรตามเส้นทางสายไหม
เดอะ วิทเชอร์ นักล่าจอมอสูร: ไซเรนแห่งทะเลลึก

เดอะ วิทเชอร์ นักล่าจอมอสูร: ไซเรนแห่งทะเลลึก (The Witcher: Sirens of the Deep) เป็นภาพยนตร์แอนิเมชันสำหรับผู้ใหญ่แนวแฟนตาซี และดรามา ปี 2025 ที่ดำเนินเรื่องอยู่ในจักรวาลของ เดอะ วิทเชอร์ กำกับโดย คัง เฮชอล และเขียนบทโดย ไมค์ ออสตรอฟสกี และ เรย์ เบนจามิน

**นักแสดง**
 ดั๊ก ค็อคเคิล รับบทเป็น เกรัลต์ ออฟ ริเวีย- โจอี้ เบตย์ รับบทเป็น แยสเคียร์ ดอกแดนดิไลออน (บัตเตอร์คัพ)- อันยา ชาโลตรา รับบทเป็น เยนนิเฟอร์แห่งเวนเกอร์เบิร์ก (เยนเนเฟอร์)- คริสตินา เรน รับบทเป็น เอสซี ดาวเวน- เอมิลี แครี รับบทเป็น ชีนาซ

**การผลิต**
ในเดือนกันยายน ปี 2021 ที่ Tudum: A Netflix Global Fan Event เน็ตฟลิกซ์ ได้ประกาศพัฒนาแอนิเมชันภาพยนตร์เรื่องที่สองต่อจาก เดอะ วิทเชอร์ นักล่าจอมอสูร: ตำนานหมาป่า เป็นครั้งแรก
ในเดือนถัดมา ผู้อำนวยการสร้าง โทมาสซ์ บากินสกี ระบุว่าภาพยนตร์เรื่องนี้จะดัดแปลงโดยตรงจากผลงานของ อันด์แชย์ ซาคอฟสกี ในซีรีส์ เดอะวิตเชอร์ แทนที่จะสร้างเรื่องราวใหม่จากเนื้อหาที่ผู้เขียนเคยกล่าวถึงเพียงเล็กน้อยในซีรีส์
ต่อมา เน็ตฟลิกซ์ เปิดเผยว่าภาพยนตร์เรื่องนี้จะอิงจากเรื่องสั้น "A Little Sacrifice" ในหนังสือ Sword of Destiny และเปิดตัวชื่อ The Witcher: Sirens of the Deep หรือในชื่อภาษาไทย เดอะ วิทเชอร์ นักล่าจอมอสูร: ไซเรนแห่งทะเลลึก พร้อมตัวอย่างทีเซอร์ ภาพยนตร์เรื่องนี้สร้างขึ้นโดยความร่วมมือกับสตูดิโอแอนิเมชันของเกาหลีใต้ Studio Mir, Studio IAM, Platige Image และ Hivemind ซึ่งเคยร่วมงานกันมาแล้วใน เดอะ วิทเชอร์ นักล่าจอมอสูร: ตำนานหมาป่า
ประกาศนี้ยังยืนยันว่าแอนิเมชันจะออกฉายในปี 2024 และเปิดเผยรายชื่อนักแสดง โดยหลังจากที่ เฮนรี แควิลล์ ออกจากซีรีส์ The Witcher ดั๊ก ค็อคเคิล ก็กลับมาพากย์เสียงเป็น เกรัลต์ ออฟ ริเวีย เช่นเดียวกับที่เคยทำใน ซีรีส์วิดีโอเกม นอกจากนี้ โจอี้ เบตย์ และ อันยา ชาโลตรา จะกลับมารับบทเดิมจาก ซีรีส์คนแสดง และ Christina Wren ก็เข้าร่วมในทีมนักแสดงด้วย
ในภายหลัง ภาพยนตร์ถูกเลื่อนฉายไปเป็นวันที่ 11 กุมภาพันธ์ 2025

**อ้างอิง**

**แหล่งข้อมูลอื่น**
หมวดหมู่:ภาพยนตร์ภาษาอังกฤษในทศวรรษ 2020
หมวดหมู่:ภาพยนตร์ดราม่าแฟนตาซีในทศวรรษ 2020
หมวดหมู่:ภาพยนตร์แอนิเมชันอเมริกันปี 2025
หมวดหมู่:ภาพยนตร์แฟนตาซีปี 2025
หมวดหมู่:ภาพยนตร์แอนิเมชันสำหรับผู้ใหญ่ของอเมริกา
หมวดหมู่:ภาพยนตร์แอนิเมชันที่สร้างจากเรื่องสั้น
หมวดหมู่:ภาพยนตร์แฟนตาซีภาษาอังกฤษ
หมวดหมู่:ภาพยนตร์ต้นฉบับของเน็ตฟลิกซ์
หมวดหมู่:ภาพยนตร์แอนิเมชันของโปแลนด์
หมวดหมู่:ภาพยนตร์แอนิเมชันสำหรับผู้ใหญ่ของเกาหลีใต้
หมวดหมู่:ภาพยนตร์แนวดาบและเวทมนตร์
หมวดหมู่:เดอะ วิทเชอร์
แม่แบบ:วิกิฟังก์ชัน/doc

== การใช้งาน**
{
	"params": {
		"1": {
			"label": "Z ID",
			"description": "รหัส Z ID ของฟังก์ชัน",
			"example": "Z10251",
			"type": "string",
			"required": true
		},
		"2": {
			"label": "คำอธิบาย",
			"description": "คำอธิบายของฟังก์ชัน",
			"example": "แปลงสายอักขระให้เป็นตัวพิมพ์ใหญ่",
			"type": "string",
			"suggested": true
		}
	},
	"description": "สร้างกล่องแสดงลิงก์ไปยังฟังก์ชันที่เกี่ยวข้องในวิกิฟังก์ชัน"
}